CELEX: 62016CN0288
Language: sk
Date: 2016-05-23 00:00:00
Title: Vec C-288/16: Návrh na začatie prejudiciálneho konania, ktorý podal Augstākā tiesa (Lotyšsko) 23. mája 2016 – IK „L. Č.“

18.7.2016   
            
            
               SK
            
            
               Úradný vestník Európskej únie
            
            
               C 260/35
            
         Návrh na začatie prejudiciálneho konania, ktorý podal Augstākā tiesa (Lotyšsko) 23. mája 2016 – IK „L. Č.“
   (Vec C-288/16)
   (2016/C 260/42)
   Jazyk konania: lotyština
   
      Vnútroštátny súd, ktorý podal návrh na začatie prejudiciálneho konania
   
   Augstākā tiesa
   
      Účastníci konania pred vnútroštátnym súdom
   
   
      Navrhovateľ v konaní o kasačnom opravnom prostriedku: IK „L. Č.“
   
      Odporkyňa v konaní o kasačnom opravnom prostriedku: Valsts ieņēmumu dienests
   
      Prejudiciálne otázky
   
   
               1.
            
            
               Má sa článok 146 ods. 1 písm. e) smernice Rady 2006/112/ES (1) z 28. novembra 2006 o spoločnom systéme dane z pridanej hodnoty vykladať v tom zmysle, že oslobodenie dane sa uplatní len v prípade, ak existuje priamy právny vzťah alebo vzájomný zmluvný vzťah medzi poskytovateľom služieb a príjemcom alebo odosielateľom tovaru?
            
         
               2.
            
            
               Aké kritériá musí spĺňať priama spojitosť spomenutá v uvedenom ustanovení, aby bolo možné konštatovať, že služba spojená s dovozom alebo vývozom tovaru je oslobodená od dane?
            
         
      (1)  Ú. v. EÚ L 347, 2006, s. 1.